Scuderia Ferrari

**Scuderia Ferrari** ialah sebuah adalah pasukan Formula Satu. Pasukan ini kini hanya bersaing dalam Formula Satu tetapi telah bersaing dalam pelbagai sukan permotoran yang lain sejak penubuhannya pada tahun 1929, termasuk kereta lumba sport.

Pasukan ini ditubuhkan oleh Enzo Ferrari. Ferrari adalah pasukan yang tertua yang masih bersaing dalam perlumbaan Grand Prix. Ferraru bersaing sejak tahun 1932 dan merupakan pasukan yang paling berjaya dalam Formula Satu. Ferrari memegang 15 rekod Kejuaraan Pemandu dan 16 Kejuaraan Pengeluar

Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, Jody Scheckter, Michael Schumacher dan Kimi Räikkönen telah memenangi kejuaraan pemandu dengan berlumba dengan Ferrari. Pemandu semasa pasukan ialah Fernando Alonso and Felipe Massa.

## Perlumbaan Grand Prix dan Formula Satu

### 1920-1940
Scuderia Ferrari ditubuhkan oleh Enzo Ferrari pada 1929 sebagai penaja pemandu amatur dalam pelbagai perlumbaan, walaupun Ferrari dirinya telah berlumba di CMN (Costruzioni Maccaniche Nazionali) dan kereta-kereta Alfa Romeo sebelum tarikh tersebut. Idea tersebut datang pada malam November 16 dalam sebuah majlis di Bologna, di mana Ferrari mendapatkan bantuan kewangan daripada waris-waris tekstil Augusto dan Alfredo Caniato dan pelumba amatur kaya Mario Tadini. Beliau kemudian menghimpunkan sebuah pasukan yang pada puncaknya melibatkan empat puluh pemandu, kebanyakannya berlumba dalam pelbagai kereta-kereta Alfa Romeo 8C; Ferrari sendiri meneruskan perlumbaan, dengan kejayaan sederhana, sehingga kelahiran bagi anak lelaki pertamanya Dino pada 1932.

Pada 1933 Alfa Romeo mengalami kesukaran ekonomi, dan menarik balik pasukannya daripada perlumbaan. Dari kemudian, Scuderia Ferrari menjadi pemangku pasukan lumba Alfa Romeo, apabila kilang itu melepaskan pada Scuderia pelumba-pelumba terkini Monoposto Tipo B. Pada 1935 Enzo Ferrari dan Luigi Bazzi membina Alfa Romeo Bimotore, kereta pertama untuk dipakaikan satu lencana Ferrari pada radiator kerudung. Ferrari mentadbir banyak pemandu mantap (terutamanya Tazio Nuvolari, Giuseppe Campari, Achille Varzi dan Louis Chiron) dan beberapa rookie berbakat (seperti Tadini,Guy Moll, Carlo Maria Pintacuda, dan Antonio Brivio) dari ibu pejabatnya di Viale Trento e Trieste, Modena, Itali, sehingga 1938, pada satu masa Alfa Romeo menjadikan dia pengurus kilang bahagian perlumbaan, Alfa Corse.

Pada tahun 1939 dia meninggalkan Alfa apabila menyedari niat syarikat untuk membelinya dan menyerap Scuderia; syarikatnya menjadi Auto Avio Costruzioni Ferrari, yang mengilangkan peralatan mesin. Perjanjian dengan Alfa termasuk syarat bahawa dia tidak menggunakan nama Ferrari pada kereta selama empat tahun.

Meskipun mempunyai perjanjian dengan Alfa, Ferrari dengan segera telah memulakan kerja-kerja membina kereta lumba sendiri, iaitu Tipo 815 (lapan silinder, 1.5&nbsp;L sesaran). Ferrari 815, direka oleh Alberto Massimino, merupakan kereta sebenar pertama Ferrari, tetapi selepas Alberto Ascari dan Marchese Lotario Rangoni Machiavelli di Modena memandunya di Mille Miglia pada tahun 1940, meletusnya Perang Dunia II telah menamatkan sementara perlumbaan dan Ferrari 815 tidak lagi terlibat dengan perlumbaan. Ferrari meneruskan pengeluaran alat-alat mesin (terutamanya mesin pencanai oleodinamik); pada tahun 1943, beliau telah memindahkan ibu pejabat ke Maranello, di mana pada tahun 1944 ia telah dibom.

Peraturan-peraturan bagi Kejuaraan Dunia Grand Prix telah dimulakan sebelum perang tetapi telah mengambil masa beberapa tahun selepas itu setelah berlangsungnya siri-siri perlumbaan; sementara itu Ferrari telah membina semula kerja-kerjanya di Maranello dan membina sebuah kereta Tipo 125 dengan 12-silinder, 1.5&nbsp;L , yang telah bertanding dalam beberapa Grand Prix bukan kejuaraan. Kereta ini telah membuat kemunculan sulung dalam Grand Prix Itali 1948 dengan dipandu oleh Raymond Sommer, dan telah mendapat kemenangan pertama di Circuito di Garda dengan pemandu Giuseppe Farina.

### 2000-an
Pada tahun 2000, Schumacher bertempur dengan sengit bersama pemandu McLaren, Mika Häkkinen. Namun, kereta Ferrari F1-2000 kepunyaan Schumacher terbukti lebih berkuasa, setelah Schumacher memenangi sembilan daripada 17 perlumbaan pada tahun tersebut. Rakan sepasukan, Rubens Barrichello mendapat tempat keempat dalam kejuaraan tersebut, dengan memenangi Grand Prix sulungnya di Grand Prix Jerman di Hockenheim.
 
Pada tahun 2001, Schumacher memenangi Kejuaraan Dunia dengan empat perlumbaan untuk dipertandingkan, setelah memenangi sembilan perlumbaan. Rakan sepasukan, Barrichello, mendapat tempat ketiga dalam kejuaraan itu. Ini merupakan tahun pertama di mana insiden terkenal di A1-Ring berlaku, di mana Barrichello telah diberitahu oleh pasukannya untuk membenarkan Schumacher memintasnya untuk mendapat tempat kedua.
 
;2009
Pada tahun 2009, terdapat perubahan besar kepada peraturan Formula 1, terutama yang berkaitan dengan aerodinamik kereta dan kereta Ferrari, F60. Ferrari diatasi oleh pasukan seperti Red Bull Racing dan Brawn GP. Ini mungkin disebabkan oleh usaha Ferrari untuk menumpukan perhatian mereka dengan musim 2008 dengan membangunkan kereta semasa mereka bagi memenangi Kejuaraan Dunia tahun tersebut, dan oleh itu Ferrari tidak dapat menumpukan perhatian seperti pasukan lain yang membangunkan kereta 2009 mereka.

Ferrari tidak menjaringkan sebarang mata sehinggalah Kimi Räikkönen mendapat tempat keenam pada perlumbaan keempat musim ini di Bahrain. Ini merupakan permulaan musim yang terburuk musim dalam sejarah Scuderia Ferrari. Prestasi Ferrari meningkat lewat tahun ini, dengan Räikkönen mendapat lima keputusan podium, termasuk memenangi perlumbaan di Grand Prix Belgium. Di Grand Prix Hungary, Massa telah terlibat dalam kemalangan pada sesi kelayakan. Satu spring dari kereta Brawn GP milik Rubens Barrichello melantun pada topi keledar Massa, dan menyebabkan Massa pengsang ketika memandu. Beliau mengalami kecederaan kepala yang teruk dan tidak mampu untuk bersaing dalam mana-mana Grand Prix lagi pada tahun 2009.
 
Michael Schumacher melafazkan hasratkan untuk kembali bersama Ferrari sebagai penganti Massa yang sementara, tetapi gagal melakukan demikian kerana Schumacher mengalami kecederaan leher. Tempat Massa telah digantikan terlebih dahulu oleh Luca Badoer, dan kemudiannya oleh Giancarlo Fisichella - kedua-duanya gagal menjaringkan sebarang mata kerana mereka bergelut untuk menyesuaikan diri dengan kereta. Ferrari menamatkan musim di tangga keempat dalam Kejuaraan Pengeluar.

### 2010-an

#### 2010
Walaupun masih mempunyai kontrak setahun bersama Ferrari, juara dunia musim 2007, Kimi Räikkönen bersetuju untuk meninggalkan pasukan dan juara dunia musim 2005 dan 2006, Fernando Alonso, menyertai Ferrari. Pada 30 September 2009, ia telah diumumkan bahawa Alonso akan menyertai pasukan di bawah perjanjian tiga tahun. Alonso menyertai Massa, yang kontraknya tamat selepas akhir tahun 2010.
 
Musim 2010 bermula dengan baik bagi Ferrari, selepas Fernando Alonso membantu Ferrari mendapat kemenangan 1-2 pada perlumbaan pertamanya untuk mereka, dengan Massa di tempat kedua di Grand Prix Bahrain. Walau bagaimanapun, selepas tujuh perlumbaan, Ferrari berada di tangga ketiga dalam Kejuaraan Pengeluar, berikutan rentetan keputusan yang rendah. Selepas Grand Prix Jerman 2010 di Hockenheim, Ferrari kekal di tangga ketiga dalam kejuaraan pengeluar berikutan keputusan 1-2 yang berkontroversi, di mana pendahulu perlumbaan, Felipe Massa, seolah-olah telah diminta oleh pasukannya untuk memberikan kedudukan tersebut kepada Fernando Alonso. Oleh itu, Ferrari dikenakan dengan $ 100,000. Insiden itu juga telah dirujuk kepada Majlis Sukan Permotoran Sedunia FIA untuk diberikan ulasan. Alonso memenangi perlumbaan seterusnya di Monza, Singapura dan perlumbaan sulung di Korea. Alonso menamatkan musim ini sebagai naib juara kepada Sebastian Vettel.

#### 2011
Pada 9 Jun 2009, Ferrari mengumumkan bahawa Felipe Massa akan terus menjadi rakan Fernando Alonso, sekurang-kurangnya sehingga akhir musim 2012. Ferrari melancarkan kereta 2011 mereka, Ferrari 150° Italia di Maranello pada 28 Januari 2011, dengan Alonso memandu kereta tersebut untuk kali pertama di Litar Fiorano pada hari yang sama.

#### 2012
Musim 2012 menyaksikan pasukan Ferrari mengekalkan pemandu mereka, Fernando Alonso dan Felipe Massa, dengan Alonso sekali lagi hampir memenangi kejuaraan pemandu.

#### 2013
Pada 19 Mei 2011, Fernando Alonso memperbaharui kontraknya bersama Ferrari untuk kekal bersama mereka sehingga akhir musim 2016. Menyertai Alonso untuk musim 2013 ialah Felipe Massa, yang memperbaharui kontraknya bersama pasukan untuk satu musim lagi. Ini merupakan tahun keempat berturut-turut mereka berdua menjadi rakan sepasukan bersama-sama.

### Keputusan Formula Satu

*Peratus kemenangan Kejuaraan Pengeluar: 0.291
*Peratus kemenanggan Kejuaraan Dunia: 0.238
*Peratus kemenangan: 0.257

Pasukan Ferrari memegang rekod Formula Satu berikut:

*Kejuaraan pengeluar terbanyak: 16
*Kejuaraan pemandu terbanyak: 15
*Grand Prix yang terbanyak disertai (sepanjang masa): 852
*Grand Prix yang terbanyak dimulakan (sepanjang masa): 850
*Kemenangan terbanyak (sepanjang masa): 219
*Kemenangan terbanyak (musim): 15 (dikongsi bersama McLaren)
*Podium terbanyak (sepanjang masa): 668
*Podium terbanyak (musim): 29
*Keputusan satu-dua yang terbanyak (sepanjang masa): 81
*Petak pertama yang terbanyak (sepanjang masa): 207
*Mata Kejuaraan Dunia Pengeluar yang terbanyak (sepanjang masa): 5,264.5
*Mata Kejuaraan Dunia Pemandu yang terbanyak (sepangang masa): 6,166.27
*Pusingan terpantas yang terbanyak (sepanjang masa): 227
*Peratus kemenangan tertinggi (untuk pasukan yang mempunyai sekurang-kurangnya 10 kemenangan): 0.257

Ferrari juga merupakan pengeluar enjin F1 yang paling berjaya, dengan 220 kemenangan.

## Rujukan

## Pautan luar

*Laman sesawang Scuderia Ferrari
*Statistik Ferrari dalam Formula 1 
*